als_Latn dik_Latn tur_Latn
Tenis
Pliskova dhe Halep në çerekfinalet e Roland Garros
Nëse te meshkujt surprizat në grand slemin e Roland Garros kanë qenë të pakta, krejt e kundërta ka ndodhur te femrat, teksa shumë emra surprizë janë kualifikuar në fazën çerekfinale. Ajo që po habit gjithnjë e më shumë këtë sezon është tenistja çeke Karolina Pliskova, që pasi ka triumfuar në disa turne ka shansin të bëhet numri 1 në botë në rast se shkon në finale. Ajo mundi sot me vështirësi 2-1 paraguajanen Veronica Cepede (6-2, 3-6, 4-6), një fitore me përmbysje, duke siguruar kualifikimin për në çerekfinale. Në këtë tur do të përballet me francezen Caroline Garcia, që sot eliminoi patrioten e saj Alize Cornet, duke fituar me shifrat 2-0 (6-2, 6-4).
Fiton e avancon më tej edhe tenistja ukrainase Elina Svitolina, që sot mundi 2-1 kroaten Petra Martic (4-6, 6-3, 7-5), duke bërë një paraqitje të mirë në këtë turne. Por përballë ukrainases në këtë fazë do të jetë tenistja rumune Simona Halep, një kockë e fortë, që sot eliminoi me lehtësi spanjollen Carla Suarez Navarro, duke fituar 2-0 (6-1, 6-1). Një ndeshje e mirë e Halep, që synon trofeun e parë të madh në karrierë pas eliminimit të Venus Williams e Garbine Muguruza (në vitin 2014 ka mbërritur në finale).
Çerekfinale – Femra
Jelena Ostapenko (Letoni) – Caroline Wozniacki (Danimarkë)
Kristina Mladenovic (Francë) – Timea Bacsinszky (Zvicër)
Elina Svitolina (Ukrainë) – Simona Halep (Rumani)
Caroline Garcia (Francë) – Karolina Pliskova (Rep.Çeke)
epo_Latn als_Latn als_Latn als_Latn als_Latn bos_Latn als_Latn als_Latn als_Latn